Държавен вестник, бр. 59, 2015 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  59
(2) Доставящите предприятия и операторите 
на газохранилища сключват оперативни спо­
разумения с оператора на газопреносна и/или 
разпределителна мрежа, към която са присъ­
единени, в които споразумения се уточняват 
редът и условията за съвместен мониторинг 
и контрол над измервателните съоръжения 
и обменът на данни от тях в реално време.
Чл. 33. (1) Измерването на количествата 
природен газ, пренесен по газопреносната 
мрежа, се извършва със средства за търгов­
ско измерване, собственост на оператора 
на газопреносната мрежа, монтирани на 
газоизмервателните или газорегулиращите 
станции, разположени на изходните точки на 
газопреносната мрежа. 
(2) При свързване на две газопреносни 
мрежи средствата за търговско измерване са 
собственост на една от страните по взаимно 
споразумение.
(3) При свързване на две газопреносни 
мрежи операторите сключват споразумение 
за свързване на мрежите, в което се опре­
делят точките на свързване и собствеността 
на средствата за търговско измерване в тези 
точки, и оперативно споразумение, в което 
се уточняват редът и условията за съвместен 
мониторинг и контрол над измервателните 
съоръжения и обменът на данни от тях в 
реално време.
Чл. 34. Количествата природен газ, пре­
несен по газоразпределителната мрежа, се 
измерват със средства за търговско измерване, 
собственост на оператора на газоразпредели­
телната мрежа.
Чл. 35. Собствениците на средствата за 
търговско измерване са длъжни да обслужват 
и да поддържат в техническа изправност и 
метрологична валидност средствата за тър­
говско измерване. 
Чл. 36. (1) Собствениците на средствата 
за търговско измерване поддържат регистър 
на средствата за търговско измерване на 
природния газ, монтирани на изхода на газо­
преносната или газоразпределителните мрежи 
и на изходите на съответните съоръжения на 
доставящи предприятия и газохранилища. 
(2) Собствениците на средствата за търгов­
ско измерване събират и съхраняват инфор­
мация и документи и поддържат база данни 
с показанията на средствата за търговско 
измерване. 
(3) Регистърът по ал. 1 съдържа:
1. данни за типа на средствата за търговско 
измерване;
2. информация за извършените метроло­
гични проверки на средствата за търговско 
измерване;
3. протокол за конфигуриране на кориги­
ращото устройство за обем (енергия); 
4. номерата на защитните пломби на сред­
ствата за търговско измерване;
5. друга информация, изисквана във връзка 
с управлението на мрежите.
(4) Лицата по ал. 1 са длъжни да поддържат 
регистъра в актуално състояние за посочените 
в предходната алинея данни.
Чл. 37. (1) Собствениците на средствата за 
търговско измерване са длъжни да предоста­
вят информация от поддържаната от тях база 
данни с показанията на средствата за търгов­
ско измерване при поискване от страните по 
сделка с природен газ.
(2) Формата и срокът за представяне на 
информация по ал. 1 се определят от собстве­
ниците на средствата за търговско измерване. 
Срокът за предоставяне на информацията не 
може да е по-дълъг от 10 календарни дни.
Чл. 38. (1) Периодичността на отчитане на 
количествата природен газ във всяко място 
на измерване е най-малко веднъж месечно. 
(2) Собствениците на средствата за тър­
говско измерване извършват отчитането на 
количествата природен газ съгласно периодите 
на отчитане по ал. 1 и предоставят данните 
от измерването на съответните страни по 
сделките с природен газ при условия и в 
срокове, определени в договорите. 
Чл. 39. (1) Операторът на съответната мре­
жа е длъжен да осигурява на лицето, което 
купува или продава природен газ, възможност 
за достъп до показанията на средствата за 
търговско измерване.
(2) Собствениците на средства за търговско 
измерване на количеството природен газ пре­
доставят на оператора на съответната мрежа 
данните от измерванията на тези средства, 
отнасящи се до сделките със свободно дого­
ворени цени и до сделките с природен газ за 
балансиране.
Чл. 40. (1) Средствата за търговско измер­
ване подлежат на първоначална и последващи 
проверки по реда на Закона за измерванията 
и подзаконовите актове, свързани с неговото 
прилагане.
(2) Проверка може да бъде поискана от 
страната, която купува или продава приро­
ден газ. 
(3) Разходите за проверката са за сметка 
на страната, поискала проверката, когато 
резултатите от нея покажат, че средството 
за търговско измерване е в рамките на изис­
кваната точност.
(4) Разходите за проверката са за сметка 
на собственика, когато резултатите от нея 
покажат, че средството за търговско измер­
ване не е в рамките на изискваната точност.
Г л а в а  д е в е т а
КОНТРОЛ ЗА СПАЗВАНЕ НА ПРАВИЛАТА
Чл. 41. Контролът по спазването на тези 
правила се осъществява от КЕВР.